
Selam alejkum!


Da li je dozvoljeno sa šerijatskog aspekta Medžlisu u Hrvatskoj donirati ispred Izvršnog odbora, dakle iz budžeta džemata i Medžlisa, određeni iznos novca za izgradnju crkve u kvartu/naselju i gradu gdje djeluje Islamska zajednica? Da li je dozvoljeno organizirati sergiju u tu svrhu. Ovo pitanje posebno ima značaja kada se ima u vidu buduća izgradnja džamije u našem gradu gdje Katolička crkva uživa veliki ugled i reputaciju te bi pomogli izgradnju crkve samo sa tog aspekta buduće podrške izgradnje džamije. Hvala unaprijed.


* 
* 
* 
* 
* 
* 
* 

 
Sergija u dzamiji za crkvu

AlejkumusSelam!


Crkve su mjesta u kojima se čini ***[kufr](https://pitajucene.com/search/kufr/questions/ "Pretraži pitanja o kufru")*** i ***[širk](https://pitajucene.com/search/%C5%A1irk/questions/ "Pretraži pitanja o širku")***, a doniranje izgradnje crkve od strane muslimana je potpomaganje u činjenju tog kufra i širka a to nije dozvoljeno po kur’anskom ajetu: “A ne pomažite se u griješenju i neprijateljstvu” (El-Maide 2). Ovo pitanje nije stvar uzajamnog potpomaganja u dunjalučkim, trgovačkim i poslovnim aktivnostima, ovo je vjersko pitanje. Džamije su mjesta tevhida i imana i pripadaju samo Allahu.


Kaže Uzvišeni: “Džamije su Allaha radi, i ne molite se, pored Allaha, nikome!“(El-Džinn 18). Za razliku od crkvi, sinagoga i sličnih mjesta u kojima se ispoljava širk, kufr i nijekanje poslanstva Muhammeda, sallallahu alejhi ve sellem. Te nema usporedbe između ***[džamija](https://pitajucene.com/search/d%C5%BEamij/questions/ "Pretraži pitanja o džamijama")*** i crkvi.


U fikhskim knjigama se prenosi zabrana izgradnje novih crkvi od strane Zimija (nemuslimana koji žive u muslimanskoj državi). Šafijski ***[učenjak](https://pitajucene.com/search/u%C4%8Denjak/questions/ "Pretraži pitanja o učenjacima")*** Es-Subki u knjizi “Fetaves-subki” (4/174) navodi da je idžmau (konsenzus) učenjaka na tome da je izgradnja crkvi ***[haram](https://pitajucene.com/search/haram/questions/ "Pretraži pitanja o haramu")***, kaže: “Zaista je izgradnja crkve haram po idžmau učenjaka a tako isto i njeno obnavljanje. Kažu islamski pravnici: kada bi neko ostavio u vesijet da se izgradi crkva taj vesijet je batil (ništavan), jer je izgradnja crkve grijeh a tako isto njeno obnavljanje, u ovome nema razlike bio onaj koji ostavlja vesijet musliman ili kjafir. Izgradnja crkve i njeno popravljanje je grijeh radio to musliman ili kjafir, ovo je Šerijat vjerovjesnika (Muhammeda) sallallahu alejhi ve sellem“. A Ibnul-Kajjim nakon što je prenijeo ove riječi u svojoj knjizi “Ahkamu ehliz-zimme” kaže da je ovo dobar govor o ovoj temi. Prema tome, organizovanje sergije u ovu svrhu je haram. Ve billahi tevfik.


Odgovorio na pitanje:  

Mr.***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")***


